सहयाेग दल ने पंडाल के लिए जगह साफ की
समाजसेवीसंस्था सहयोग दल के सभी सदस्यों ने रविवार को गांव साहूवाला द्वितीय में श्रमदान किया। संघ के सचिव मनोज जांगड़ा ने बताया कि गांव में नववर्ष के उपलक्ष्य में शनिवार को जगमालवाली डेरा की ओर से सत्संग आयोजित किया जाएगा। इसमें डेरा के मौजूदा गद्दीनशीन संत के साथ-साथ काफी तादाद में लोग भी आएंगे। जिसके चलते सहयोग दल ने सत्संग पंडाल स्थल आसपास की जगहों पर साफ सफाई की। ताकि बाहर से आने वाले मेहमानों को कोई परेशानी ना हो। वहीं गांव का सौंदर्य भी दिखाई दे। प्रधान कुलदीप चीनिया ने बताया कि दल की साप्ताहिक बैठक में सर्वसम्मति से निर्णय लिया गया कि आगामी पंचायत चुनावों के दौरान गांव में सभी उम्मीदवारों से शराब ना बांटने भाईचारा कायम रखने की अपील की जाएगी। वहीं शांतिपूर्ण चुनाव करवाने के प्रयास करेंगे। इस मुहिम को सफल बनाने के लिए सहयोग दल सामाजिक तौर पर ग्राम पंचायत का आयोजन करेगा। जिसमें ग्रामीणों के स्वास्थ्य के मद्देनजर सभी उम्मीदवारों से वादा लिया जाएगा। कि वह वोटों के लिए शराब नहीं बांटेगा। इस अवसर पर सचिव मनोज जांगड़ा, रूपराम जेई, फकीरचंद, लीलाधर वर्मा, रवि, पवन, संदीप, रोहताश, मदनलाल, सज्जन,जगदीश टुसिया रविन्द्र जांगड़ा ने सहयोग दिया।
गांव में जगमालवाली डेरा में बनने वाले सत्संग पंडाल के आस पास साफ सफाई करते सहयोग दल के सदस्य।
hin_Deva hin_Deva awa_Deva